Šunow (AR/SN). Lětsa w februaru je gmejnska rada Ralbicy-Róžant rozsudźiła, sportowu baraku w Šunowje wottorhać. Předwčerawšim potom tak daloko běše. Wječor ležachu wšitke twarske wotpadki na wulkej hromadźe.
Natwarili su baraku sobustawojo sportoweho towarstwa Traktor Ralbicy w lěće 1973 w njeposrědnym susodstwje sportnišća koparjow a jěchanišća konjacych sportowcow. Wokrjes Kamjenc přewostaji za inwesticiju, kotraž měješe słužić k polěpšenju treningowych a wubědźowanskich wuměnjenjow, 19 000 hriwnow. Z loto-srědkow přidachu dalše 5 500 hriwnow. Hač k zběhance dnja 2. nowembra 1973 nadźěłachu sportowcy 1 614 dobrowólnych hodźin.
szl_Latn szl_Latn